হাকিম বাবু
হাকিম বাবু হলো ১৯৮৫ সালের ভারতীয় ওড়িয়া ভাষার একটি নাট্য চলচ্চিত্র। এটি পরিচালনা করেন প্রণব দাশ এবং এতে অভিনয় করেন অজিত দাশ, জয়া স্বামী ও বিজয়া জেনা। এটি শেষ প্রতিক্ষার (১৯৭৯) পর প্রণব ও অজিত দাশের দ্বিতীয় যৌথ প্রচেষ্টা। গল্পটি বিভূতি পট্টনায়কের একই নামের উপন্যাসের উপর ভিত্তি করে তৈরি করা হয়েছে। চলচ্চিত্রটি ওড়িশার একটি গ্রামের শিল্পায়ন ও বাস্তুচ্যুতি সম্পর্কে কথা বলে। এটি বক্স অফিসে সাফল্য লাভ করে এবং শ্রেষ্ঠ ওড়িয়া ভাষার চলচ্চিত্র বিভাগে জাতীয় চলচ্চিত্র পুরস্কার জিতে। এই চলচ্চিত্র মুক্তির পর অজিত দাশ বিশ্বব্যাপী পরিচিতি পান।